11 Ho tloha ka 1964 ho ea ho 1971 sehlopha se busang se ile sa hlophisa hore ho be le lenaneo la thuto ea Bibele le pharalletseng ’me har’a tse ling tsa lintho tse neng li hlahlojoa e ne e le kamoo phutheho ea Bokreste ea lekholong la pele la lilemo e neng e sebetsa kateng. * Thuto eo e ile ea bontša hore lekholong la pele la lilemo, phutheho e ne e sa hlokomeloe ke moholo kapa molebeli a le mong empa e ne e hlokomeloa ke sehlopha sa baholo. (Bala Bafilipi 1:1; 1 Timothea 4:14.) Ha barab’abo rōna ba sehlopha se busang ba se ba utloisisitse taba eo hantle, ba ile ba hlokomela hore Morena Jesu, o ne a ba tataisetsa hore ba ntlafatse tsela eo ba hlophisang batho ba Molimo ka eona—’me ba ile ba ikemisetsa ho ikokobelletsa tataiso eo. Ntle ho tšenyo ea nako ba ile ba etsa liphetoho ’me ba latela tataiso ea Mangolo ha ba khetha baholo. Tse ling tsa liphetoho tse ileng tsa etsoa mathoasong a 1970 ke life?